Virallinen lehti nro C 347 , 18/11/1996 s. 0453



A4-0270/96 Päätöslauselma komission tiedonannosta teknisten toimenpiteiden toteuttamisesta yhteisessä kalastuspolitiikassa (KOM(95)0669 - C4-0016/96) Euroopan parlamentti, joka - ottaa huomioon komission tiedonannon (KOM(95)0669 - C4-0016/96), - ottaa huomioon kalatalousvaliokunnan mietinnön (A4-0270/96); A. katsoo, että komission tekstiin sisältyvässä kalatalousalan teknisiin toimenpiteisiin liittyvien ongelmien myönteisessä analyysissä seurataan yleisesti Euroopan parlamentin kalatalousvaliokunnassa usein ilmaistuja kantoja, B. katsoo, että yhteisön kalatalousala on tällä hetkellä kriisissä, koska sekä kalakantojen määrä on joillain alueilla pienentynyt että kalatuotteiden markkinahinnat ovat laskeneet, kun yhteisöön on kontrolloimatta tuotu tiettyjä lajeja, millä on ollut kielteisiä vaikutuksia kalateollisuuden moraaliin, C. katsoo, että huolimatta siitä, että asiasta on tieteellistä aineistoa tietyillä alueilla riittämättömästi, mihin on kiireellisesti saatava parannus, on ilmeistä, että tiettyjen kantojen aiempaa voimakkaampi hyödyntäminen on saattanut saada ne uhanalaiseen tilanteeseen, D. katsoo, että nuorten kalojen, täysikasvuisten ja lisääntyvien kalojen ja viime kädessä itse kalakantojen suojelu on ensiarvoisen tärkeää sekä niille, jotka saavat elantonsa kalataloudesta niin merellä kuin maissa, että eurooppalaisille kuluttajille, E. katsoo, että kalastajat edustavat suurinta osaa työvoimasta monilla rannikkoalueilla, erityisesti syrjä-alueilla, joilla muita mahdollisuuksia on vähän, F. katsoo, että yhteisön tasolla tähän asti käytetyt tekniset toimenpiteet eivät ole olleet niin tehokkaita kuin olisi pitänyt, koska tekninen tutkimus kalastusalalla on yhteisössä hajanaista joidenkin maiden ollessa hyvin edistyneitä säilyttämisteknologiassa, toisten ollessa täysin välinpitämättömiä; 1. Uskoo, että uudet komission ehdotukset on otettava kiireellisenä asiana käyttöön nykyisten puutteiden korjaamiseksi heti kun tekninen tutkimus on tehty todellisissa kaupallisissa olosuhteissa, jotta kyseiset ehdotukset saataisiin sekä teknisessä, biologisessa että taloudellisessa mielessä päteviksi; 2. Katsoo, että teknisten toimenpiteiden on ehdottomasti oltava samanaikaisesti yksinkertaisia, kannattavia, teknisesti toteuttamiskelpoisia ja käytännöllisiä, jotta ne toimivat kaupallisissa olosuhteissa; lisäksi niiden on oltava helposti ymmärrettäviä kalastajien kannalta sekä helposti toteutettavia; katsoo, että nämä edellytykset ja piirteet on selvästi ilmaistava asetusten teksteissä; 3. Pyytää komissiota ryhtymään tarvittaviin toimenpiteisiin EU:n kalastajien, biologien ja teknisten asiantuntijoiden välisten yhteisten neuvotteluiden avulla, jotta kalastajien luottamus tiedemiesten työhön palautuisi; 4. Uskoo, että on välttämätöntä parantaa neuvottelua ja yhteistyötä ruohonjuuritasolla, jos kalatalousalan toimenpiteet aiotaan saada hyväksyttäviksi niiden ihmisten keskuudessa, joiden on työskenneltävä näiden mukaisesti; 5. Vaatii kiireellisenä asiana sisällyttämään laaja-alaisen suunnitelman säilyttämisteknologian käyttöä koskevista aloitteista ja kalastajien koulutuksesta kaikkiin toimenpidepaketteihin; 6. On samaa mieltä siitä, että teknisiä toimenpiteitä olisi suunniteltava tärkeänä osana kokonaisvaltaista kalakantojen säilyttämispolitiikkaa ja että niihin on liitettävä muita toimenpiteitä, kuten TACit ja kiintiöitä, jotka ylläpitävät kohtuullisen vakauden periaatetta; 7. Pyytää komissiota suhtautumaan ehdotuksiinsa innovatiivisesti; toimenpiteisiin pitäisi erityisesti sisältyä: - vähimmäissilmäkoon suurentaminen vähitellen heti kun laaja-alaiset meritutkimukset on suoritettu tällaisten muutosten biologisten perusteiden, teknisten ansioiden ja taloudellisten seurausten selvittämiseksi kyseisillä maantieteellisillä alueilla; - maantieteellinen yksinkertaistaminen - neliösilmäisten verkon osien tai ristikkotroolien käyttöön otto niillä kalastustrooleilla, joilla ne ovat käytännöllisiä sekä vakiosilmäkoon käyttäminen, minkä ansiosta nuoret kalat pääsemät pakenemaan ja kalan vähimmäiskoko pysyy lainmukaisena; - EU:n teknisten asiantuntijoiden yhdessä kaupallisten verkkosuunnittelijoiden kanssa laatimat yksinkertaiset eritelmät verkkotyypistä ja niiden ulkoasusta; - nuorten kalojen suojelemiseksi tarkoitetut aluesulut sen jälkeen, kun riippumattomia tiedemiehiä ja paikallisia kalastusedustajia on kuultu; - mahdollisten sulkuboksien aiheuttamia biologisia vaikutuksia koskevat perusteelliset tutkimukset, samoin kuin näiden toimien taloudellisia seurauksia koskeva arviointi, jossa esitetään vastaavia sosio-ekonomisia liitännäistoimia, 8. Katsoo, että komission olisi kiireellisesti käsiteltävä sivusaaliisiin ja poisheitettyihin määriin liittyviä ongelmia; kehottaa ryhtymään asiassa erityisiin toimiin teknisten ratkaisujen löytämiseksi yhdessä EU:n virallisten teknisten asiantuntijoiden ja kalatalousteollisuuden kesken; 9. Uskoo, että komission olisi sisällytettävä yleiseen toimenpidekokonaisuuteensa ehdotuksia, jotka pätevät kaikkiin seisoviin pyydyksiin; 10. Katsoo, että komission olisi otettava teknisten toimenpiteiden hyväksymisen edistämiseksi käyttöön innovatiivinen säilyttämispalkkiojärjestelmä niiden EU-maiden palkitsemiseksi, jotka vapaaehtoisesti hyväksyvät tällaiset toimenpiteet kalastuksessaan; 11. Korostaa sitä, että ehdotuksia teknisiksi toimenpiteiksi pyydettäisiin teknisiltä asiantuntijoilta ja kalastusteollisuudelta; 12. Kehottaa komissiota huolehtimaan siitä, että tekniset säilyttämistoimenpiteet ja niiden voimaan saattamiseksi tarvittavat asetukset sisällytetään kaikkiin tuleviin kansainvälisiin sopimuksiin; 13. Muistuttaa komissiota sen tehtävistä perustamissopimusten noudattamisen vartijana sekä sen velvollisuudesta puolustaa yhteisen kalastuspolitiikan periaatteita; pyytää komissiota sen vuoksi toimimaan aktiivisemmin seuranta- ja valvontatehtävissä; 14. Kehottaa puhemiestään toimittamaan tämän päätöslauselman komissiolle ja neuvostolle.